ᱵᱮᱢᱮᱛᱚᱨᱟ ᱦᱚᱱᱚᱛ

ᱵᱮᱢᱮᱛᱚᱨᱟ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱑᱓ ᱡᱟᱱᱩᱣᱟᱨᱤ ᱒᱐᱑᱒ ᱥᱟᱹᱦᱤᱛ ᱨᱮ ᱩᱱ ᱚᱠᱛᱚ ᱥᱤᱨᱟᱹ ᱢᱚᱱᱛᱨᱤ ᱨᱚᱢᱚᱬ ᱥᱤᱝ ᱦᱚᱛᱮᱛᱮ ᱩᱰᱷᱟᱹᱣ ᱥᱟᱹᱜᱩᱱ ᱞᱮᱱ ᱛᱟᱦᱮᱸᱫ ᱾ ᱥᱨᱩᱛᱩ ᱥᱤᱝ ᱫᱚ ᱚᱸᱰᱮᱱᱤᱡ ᱯᱩᱭᱞᱩ ᱠᱚᱞᱮᱠᱴᱚᱨ (Collector) ᱟᱨ ᱦᱚᱱᱚᱛ ᱢᱟᱡᱤᱥᱴᱨᱮᱴ (Magistrate) ᱞᱮᱠᱟᱛᱮ ᱛᱟᱦᱮᱸ ᱞᱮᱱᱟᱭ ᱾ ᱱᱚᱶᱟ ᱦᱚᱱᱚᱛ ᱫᱚ ᱵᱟᱨᱭᱟ ᱪᱟᱪᱞᱟᱣ ᱥᱚᱵᱽ-ᱰᱤᱵᱷᱤᱡᱚᱱ ᱨᱮ ᱦᱟᱹᱴᱤᱧ ᱟᱠᱟᱱᱟ, ᱚᱱᱟ ᱠᱤᱱ ᱫᱚ ᱦᱩᱭᱩᱜ ᱠᱟᱱᱟ : ᱵᱮᱢᱮᱛᱚᱨᱟ ᱟᱨ ᱥᱟᱡᱟ (Saja) ᱾

ᱠᱟᱹᱣᱰᱤᱭᱟᱹᱨᱤ
ᱵᱮᱢᱮᱛᱚᱨᱟ ᱨᱮᱱᱟᱜ ᱠᱟᱹᱣᱰᱤᱭᱟᱹᱨᱤ ᱫᱚ ᱪᱟᱥᱵᱟᱥ ᱤᱫᱤ ᱠᱟᱛᱮ ᱜᱮ ᱾ ᱦᱚᱱᱚᱛ ᱨᱤᱱ ᱘᱐% ᱜᱟᱱ ᱦᱚᱲ ᱫᱚ ᱪᱟᱥᱵᱟᱥ ᱠᱟᱹᱢᱤ ᱥᱟᱶ ᱡᱚᱯᱚᱲᱟᱣ ᱢᱮᱱᱟᱜ ᱠᱚᱣᱟ ᱾ ᱮᱴᱟᱜ ᱑᱐ % ᱦᱚᱲ ᱫᱚ ᱥᱚᱨᱠᱟᱨᱤ ᱪᱟᱹᱠᱨᱤᱭᱟᱹ ᱞᱮᱠᱟᱛᱮ ᱥᱮᱪᱮᱫ, ᱯᱟᱴᱟᱱ,PWD ᱟᱨ ᱡᱚᱢᱟᱜ ᱠᱚᱨᱯᱚᱨᱮᱥᱚᱱ (FCI) ᱮᱢᱟᱱ ᱠᱚᱨᱮ ᱠᱚ ᱠᱟᱹᱢᱤ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱠᱷᱚᱱ ᱡᱚᱛᱷᱚᱱ ᱵᱟᱹᱲᱛᱤ ᱫᱚ ᱥᱮᱪᱮᱫ ᱛᱚᱱᱚᱛ ᱥᱟᱶ ᱡᱚᱟᱣ ᱢᱮᱱᱟᱜ ᱠᱚᱣᱟ ᱟᱨ ᱑᱐% ᱦᱚᱲ ᱫᱳ ᱵᱮᱯᱟᱨ ᱵᱟᱹᱱᱤᱡᱽ ᱨᱮ ᱡᱤᱲᱟᱣ ᱢᱮᱱᱟᱜ ᱠᱚᱣᱟ ᱾ ᱠᱷᱟᱡᱽᱱᱟ ᱴᱷᱚᱱᱚᱛ ᱟᱹᱰᱤ ᱡᱩᱛ ᱥᱟᱺᱦᱤᱡ ᱠᱚ ᱠᱟᱹᱢᱤ ᱠᱟᱱᱟ ᱢᱩᱱᱤᱥᱤᱯᱟᱞᱤᱴᱤ (municipality) ᱠᱷᱚᱱ ᱜᱮ ᱕ ᱠᱚᱨᱚᱲ ᱜᱟᱱ ᱠᱟᱹᱣᱰᱤ ᱥᱟᱢᱴᱟᱣ ᱦᱤᱡᱩᱜ ᱠᱟᱱᱟ ᱾ 

 ᱪᱟᱪᱞᱟᱣ (Administration) 

 ᱵᱚᱱᱚᱛ 
ᱵᱮᱢᱮᱛᱚᱨᱟ ᱦᱚᱱᱚᱛ ᱫ ᱕ ᱜᱚᱴᱟᱝ ᱛᱚᱦᱥᱤᱞ ᱛᱮ ᱵᱮᱱᱟᱣ ᱟᱠᱟᱱᱟ ᱾ ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱾ ᱱᱟᱶᱟᱜᱟᱲ, ᱵᱮᱢᱮᱛᱚᱨᱟ, ᱥᱟᱡᱟ, ᱛᱷᱟᱱ ᱠᱷᱟᱢᱦᱟᱨᱤᱭᱟ, ᱵᱮᱨᱞᱟ ᱾

ᱟᱹᱨᱤ ᱪᱟᱹᱞᱤ
ᱵᱮᱢᱚᱛᱚᱨᱟ ᱨᱮ ᱫᱚ ᱪᱷᱚᱛᱛᱤᱥᱜᱚᱲᱤ ᱠᱚᱣᱟᱜ ᱨᱟᱭᱨᱤᱛ, ᱟᱹᱨᱤ ᱪᱟᱹᱞᱤ ᱟᱨ ᱞᱟᱭᱞᱟᱠᱪᱟᱨ ᱧᱮᱞ ᱧᱟᱢᱚᱜᱼᱟ ᱾ ᱮᱴᱟᱜ ᱪᱷᱚᱛᱤᱥᱜᱚᱲᱤ ᱮᱞᱟᱠᱟ ᱠᱚ ᱞᱮᱠᱟ ᱜᱮ ᱱᱚᱸᱰᱮ ᱦᱚᱸ ᱢᱟᱱᱰᱟᱹᱭ (Mandai), ᱯᱟᱱᱴᱷᱤ (Panthi), ᱢᱮᱞᱟ (Mela) ᱮᱢᱟᱱ ᱠᱚ ᱦᱩᱭᱩᱜᱼᱟ ᱞᱮᱠᱟᱱ ᱞᱮᱠᱟᱱ ᱚᱠᱛᱚ ᱨᱮ ᱾ ᱵᱷᱟᱭᱤ ᱫᱳᱡᱽ ᱯᱟᱨᱟᱵᱽ ᱢᱟᱱᱟᱣ ᱚᱠᱛᱚ ᱨᱮ ᱢᱟᱴᱟᱨ ᱫᱚ ᱦᱩᱭᱩᱜᱼᱟ, ᱡᱟᱦᱟᱸ ᱫᱚ ᱞᱚᱠᱷᱢᱤ ᱯᱩᱡᱟᱹ ᱫᱚᱥᱟᱨ ᱦᱤᱞᱚᱜ ᱦᱩᱭᱩᱜᱼᱟ ᱾ ᱚᱱᱟ ᱥᱟᱶᱛᱮ ᱡᱚᱛᱚ ᱞᱮᱠᱟᱱ ᱦᱤᱱᱫᱩ ᱫᱷᱚᱨᱚᱢ ᱯᱟᱨᱟᱵᱽ ᱯᱩᱱᱟᱹᱭ ᱮᱢᱟᱱ ᱠᱚ ᱧᱮᱞ ᱧᱟᱢᱚᱜᱼᱟ ᱾

ᱥᱟᱹᱠᱷᱭᱟᱹᱛ


ᱛᱷᱚᱠ:ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱦᱚᱱᱚᱛ ᱠᱚ